**Sofiane Feghouli** (arab. سفيان فاغولي‎, s. 26. joulukuuta 1989 Levallois-Perret, Ranska) on algerialainen jalkapalloilija. Hän on pelipaikaltaan laitahyökkääjä.

Seurajoukkueura
---------------

Feghouli aloitti uransa Grenoblesta. Hän nousi edustusjoukkueeseen kaudella 2006–2007 ja teki ensiesiintymisensä 27. huhtikuuta 2007 ottelussa Reimsiä vastaan. Kauden päätyttyä hän teki ensimmäisen ammattilaissopimuksensa, joka oli pituudeltaan vuoteen 2010 asti.

Seuraavalla kaudella 2007–2008 Feghouli nousi joukkueen yhdeksi luottopelaajista nuoresta iästään huolimatta. Ensimmäisen maalinsa joukkueessa hän teki niin ikään Reimsiä vastaan. Hän pelasi lopulta kauden aikana 26 ottelua ja teki niissä kolme maalia. Joukkue nousi kauden päätteeksi maan pääsarjaan.

Ensimmäisen kautensa maan pääsarjassa hän aloitti vahvasti ja oli aloituskokoonpanossa ensimmäisissä 16 ottelussa 17 mahdollisesta. Joulukuussa hän kuitenkin putosi vaihtomiehen rooliin ja oli siellä tammikuun puoleenväliin asti, kunnes hänet jälleen nostettiin avausmiehistöön. 11. huhtikuuta 2009 pelatussa ottelussa Marseillea vastaan hän loukkaantui vakavasti ja joutui olemaan loppukauden ajan sivussa. Hän teki paluun pelikentille vasta seuraavan kauden puolivälin jälkeen 29. huhtikuuta 2010 ottelussa Saint-Étiennea vastaan.

20. toukokuuta 2010 Feghouli teki nelivuotisen sopimuksen espanjalaisseura Valencian kanssa. Hänet palkittiin Algerian kultaisella pallolla kauden 2011–2012 parhaana algerialaispelaajana.

Kesällä 2016 Feghouli teki kolmivuotisen sopimuksen englantilaisen West Ham Unitedin kanssa. Hän siirtyi kuitenkin jo kesällä 2017 turkkilaiseen Galatasarayhin.

Maajoukkueura
-------------

Feghouli pelasi aluksi Ranskan nuorten maajoukkueissa vuosina 2006–2010. Hän ilmoitti halukkuudestaan jatkaa myös aikuisten tasolla Ranskan maajoukkueessa. 12. marraskuuta 2008 Raymond Domenech listasi myös Feghoulin Ranskan esikokoonpanoihin harjoitusotteluun Uruguayta vastaan. Mutta hän kuitenkaan päässy lopulliseen joukkueeseen.

25. toukokuuta 2011 Feghouli kävi keskustelua Algerian jalkapalloliiton puheenjohtajan Mohamed Raouraouan kanssa mahdollisesta edustuksesta Algerian paidassa. Lopulta 23. lokakuuta 2011 Algerian jalkapalloliitto julkisti FIFAn virallisesti hyväksyneen Feghoulin edustuskelvollisuuden Ranskasta Algeriaan. Kaksi päivää myöhemmin Algerian valmentaja Vahid Halilhodžić nimesi hänet marraskuussa pelattaviin harjoitusotteluihin Tunisiaa ja Kamerunia vastaan. Feghouli ei kuitenkaan pelannut kentällä ottelussa Tunisiaa vastaan ja ottelu Kamerunia vastaan jouduttiin perumaan. Feghouli sai uuden kutsun Algerian maajoukkueeseen 29. helmikuuta 2012 pelattavaan Afrikan-mestaruuskisojen karsintaotteluun Gambiaa vastaan. Feghouli pääsi ottelun avauskokoonpanoon ja teki myös ottelun ratkaisevan 2–1 voittomaalin Algerialle.

### Afrikan-mestaruuskilpailut 2013

Feghouli pelasi ensimmäiset arvokisansa vuoden 2013 Afrikan-mestaruuskisoissa. Hän onnistui maalinteossa kerran Norsunluurannikkoa vastaan alkulohkon viimeisessä ottelussa. Ottelu päättyi 2–2. Algerian kisat päättyivät alkulohkoon.

### MM-kisat 2014

Feghouli valittiin 2014 MM-kisoihin. Hän teki maansa avausmaalin avausottelussa Belgiaa vastaan rangaistuspotkusta. Feghouli pelasi avauksessa maansa jokaisessa neljässä ottelussa, kun Algerian kisat päättyivät neljännesvälierään Saksaa vastaan.

### Afrikan-mestaruuskilpailut 2019

Feghouli kuului Afrikan-mestaruuden 2019 voittaneeseen joukkueeseen.

Lähteet
-------

1. ↑  Feghouli, Sofiane *National football teams*. Viitattu 21.7.2019. (englanniksi)
2. ↑  La presse nationale unanime : «Feghouli, le talent reconnu» (Arkistoitu – Internet Archive) *lebuteur.com* 20.12.2012 Viitattu 24.1.2013 (ranskaksi)
3. ↑  Hammers catch winger Feghouli  14.6.2016. West Ham United. Viitattu 20.6.2016. (englanniksi)
4. ↑  Equipe de France. Douchez comme Carrasso *ladepeche* 12.11.2008 Viitattu 17.11.2011 (ranskaksi)
5. ↑  Qualification du joueur FEGHOULI Sofiane *FAF.dz* 23.10.2011 Viitattu 17.11.2011 (ranskaksi)
6. ↑  EN : 31 joueurs pour le stage de Novembre (Arkistoitu – Internet Archive) *DZfoot* 25.10.2011 Viitattu 17.11.2011 (ranskaksi)
7. ↑  EN : Les 24 + 4 convoqués face à la Gambie *DZfoot* 15.2.2012 Viitattu 19.2.2012 (ranskaksi)
8. ↑  EN : CAN 2013, Gambie 1-2 Algérie *DZfoot* 29.2.2012 Viitattu 29.2.2012 (ranskaksi)
9. ↑  Video: Belgia vaikeuksien kautta voittoon - vaihtomiehet ratkaisivat *yle.fi* 17.6.2014 Viitattu 17.6.2014
10. ↑  Rose, Gary: Senegal – Algeria 0–1  19.7.2019. BBC. Viitattu 21.7.2019. (englanniksi)

Aiheesta muualla
----------------

* Tilastot LFP.fr-sivustolla (ranskaksi)

  

Algerian joukkue – Jalkapallon AM-kilpailut 2013
1 Doukha |
2 Mostefa |
3 Cadamuro |
4 Belkalem |
5 Halliche |
6 Mesbah |
7 Boudebouz |
8 Lacen |
9 Slimani |
10 Feghouli |
11 Bouazza |
12 Medjani |
13 Aoudia |
14 Kadir |
15 Soudani |
16 Si Mohamed |
17 Guedioura |
18 Lemmouchia |
19 Bezzaz |
20 Tedjar |
21 Ghoulam |
22 Rial |
23 M'Bolhi |
Valmentaja Halilhodžić

Algerian joukkue – Jalkapallon MM-kilpailut 2014
1 Si Mohamed |
2 Bougherra |
3 Ghoulam |
4 Belkalem |
5 Halliche |
6 Mesbah |
7 Yebda |
8 Lacen |
9 Ghilas |
10 Feghouli |
11 Brahimi |
12 Medjani |
13 Slimani |
14 Bentaleb |
15 Soudani |
16 Zemmamouche |
17 Cadamuro |
18 Djabou |
19 Taïder |
20 Mandi |
21 Mahrez |
22 Mostefa |
23 M'Bolhi |
Valmentaja Halilhodžić

Algerian joukkue – Jalkapallon AM-kilpailut 2015
1 Doukha |
2 Bougherra |
3 Ghoulam |
4 Cadamuro |
5 Halliche |
6 Mesbah |
7 Mahrez |
8 Lacen |
9 Belfodil |
10 Feghouli |
11 Brahimi |
12 Medjani |
13 Slimani |
14 Bentaleb |
15 Soudani |
16 Si Mohamed |
17 Kadir |
18 Djabou |
19 Taïder |
20 Mandi |
21 Kashi |
22 Zeffane |
23 M'Bolhi |
Valmentaja Gourcuff

Algerian joukkue – Jalkapallon AM-kilpailut 2019
1 Doukha |
2 Mandi |
3 Tahrat |
4 Benlamri |
5 Halliche |
6 Fares |
7 Mahrez |
8 Belaïli |
9 Bounedjah |
10 Feghouli |
11 Brahimi |
12 Ounas |
13 Slimani |
14 Boudaoui |
15 Delort |
16 Oukidja |
17 Guedioura |
18 Zeffane |
19 Abeid |
20 Atal |
21 Bensebaini |
22 Bennacer |
23 M'Bolhi |
Valmentaja Belmadi